text: 10 bones idees per canviar el món - Món Sostenible
  Els 10 projectes seleccionats com a Bones Idees per canviar el món són:
  1- Projecte de ciència ciutadana que estudia la biodiversitat marina del Barcelonès a través de sessions d'"esnòrquel" i submarinisme amb ciutadans. Durant l'any 2021, es va publicar una guia participativa fruit d'aquest projecte, on es recull un total de 232 espècies comunes a les nostres platges.
  Aquest projecte correspon a l'Objectiu 1: Biodiversitat, forma part de la Guia Participativa Marina del Barcelonès. Anèl·lides Serveis Ambientals Marins; Institut de Ciències del Mar
  2- Moviment que implica tota la comunitat educativa per promoure el canvi d'hàbits cap a la mobilitat sostenible. Es basa en un grup d'infants que es mouen amb bicicleta cap a l'escola acompanyats.
  Aquest projecte correspon a l'Objectiu 2: Espai públic i mobilitat. El moviment Global del BiciBús a Barcelona. Camí Amic; Canvis en Cadena; BiciBús
  3- Des d'EcoSec treballen per la difusió i ús dels banys ecològics secs portàtils per a esdeveniments a la ciutat i Grup Atra (Horta amb Gràcia), hort urbà on treballen amb col·lectius de persones amb trastorns mentals, han adaptat una cabina sanitària convencional en un vàter sec.
  Aquest projecte correspon a l'Objectiu 3: Qualitat ambiental i salut Els banys ecològics secs, una opció real a la ciutat de Barcelona. EcoSec; Grup ATRA (Hort amb Gràcia)
  4- Parada del Mercat de les Corts que promou la venda de peix de proximitat i pescat amb tècniques sostenibles. A més treballen per la reducció del plàstic d'un sòl ús a la peixateria i informen la clientela per convertir-la en agent del canvi.
  Aquest projecte cortrespon a l'Objectiu 4: Ciutat eficient, productiva i d'emissió zero. Peix de proximitat i llotja, comerç de mercat. La Barqueta
  5- Servei de recollida i rentat de bolquers reutilitzables. Treballen a través d'escoles per reduir la generació d'un residu no reciclable com són els bolquers usats.
  Aquest projecte correspon a l'Objectiu 5: Ús racional dels recursos Lloguer i rentat de bolquers de tela per a les families corresponsables amb poc temps. Pana
  6- Cooperativa sense ànim de lucre formada per un grup de dones que fa un servei de missatgeria inclusiva a través de vehicles no contaminants a la ciutat de Barcelona.
  Aquest projecte correspon a l'Objectiu 6: Bon govern i responsabilitat social. Les Mercedes: missatgeria verda i lila. Les Mercedes
  7- Iniciativa que vol apropar la natura tant a persones amb trastorns de salut mental com a la resta de la ciutadania de Barcelona a través dels espais verds de la ciutat, amb l'objectiu de reduir els nivells d'estrès i ansietat de les persones que hi assisteixen.
  Aquest projecte correspon a l'Objectiu 7: Benestar de les persones. Millorar la salut mental a través del contacte amb la natura . Monatur
  8- Restaurant que aposta per la circularitat dins el seu funcionament. Converteixen el sobrant alimentari del restaurant en galetes per a gossos, així com els olis usats per cuinar en sabons. Aconsegueixen reduir l'impacte ambiental del seu restaurant a través d'aquestes accions.
  Aquest projecte correspon a l'Objectiu 8: Progrés i desenvolupament. Snack para mascotas con conciencia medio ambiental (Circular GOS) // Jabones con conciencia. Green Leka i Restaurant Leka
  9- Projecte d'un centre escolar on aconsegueixen tancar el cicle dels recursos utilitzant un compostador. Tots els sobrants alimentaris que generen els llencen al compostador per convertir-los en adob que després portaran al pagès, que els aprovisiona d'aliments, tot tancant el cicle. Projecte en col·laboració amb Tarpuna.
  Aquest projecte correspon a l'Objectiu 9: Educació i acció ciutadana. Reciclem matèria orgànica amb Gràcia. Escola Nou Patufet; Tarpuna
  10- Activitat que engloba una sèrie de tallers, xerrades i visites al voltant de l'agricultura i el verd a la ciutat en un cap de setmana, promovent la implicació ciutadana i un canvi de model cap a una ciutat que convidi a la naturalesa. La primera edició del 2021 es va tancar amb més de 2.000 persones participants.
  Aquest projecte correspon a l'Objectiu 10: Resiliència i responsabilitat planetària. Les 48 hores d'agricultura i verd urbà. Replantem